Document ID: 32004R0543

Komisjoni määrus (EÜ) nr 543/2004,
24. märts 2004,
millega muudetakse määrust (EÜ) nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette teatavate põllumajandussaaduste töötlemisel saadud kaupadega kauplemise kord, [1] eriti selle artikli 8 lõiget 3,
ning arvestades järgmist:
(1) Komisjoni määruse (EÜ) nr 1520/2000 artikli 5 lõige 2 ja artikli 7 lõige 2 [2] näevad ette toetussertifikaadi kehtivuse ajal eksporditud kaupade suhtes kohaldatava toetusemäära eelneva kinnitamise süsteemi. Toetusmäära eelneva kinnitamise süsteemi kohaldamisel kohaldatakse eelkinnituse taotluse esitamispäeval kehtivat määra kaupade suhtes, mis eksporditakse toetussertifikaadi kehtivusajal hilisemal kuupäeval.
(2) Kuna toetusmäärad suhkrule, teraviljale ja riisile tavaliselt määratakse või neid muudetakse neljapäeviti, siis on oht, et nende toodete toetusmäärade eelneva kinnitamise taotlused on esitatud spekulatiivsetel eesmärkidel, kui kõnealuseid neljapäeval esitatud taotlusi käsitletakse samal päeval esitatutena. Et seda ohtu vähendada, on vaja sätestada, et juhul kui taotlus eelnevaks kinnitamiseks esitatakse neljapäeval, käsitletakse seda järgmisel tööpäeval esitatuna.
(3) Komisjoni 15. aprilli 1999. aasta määruse (EÜ) nr 800/1999, millega sätestatakse põllumajandustoodete eksporditoetuste süsteemi kohaldamise üldised üksikasjalikud eeskirjad, [3] artikkel 21 sätestab, et toetust ei anta toodetele, mis ei ole ekspordideklaratsiooni vastuvõtmise kuupäeval veatu ja standardse turustuskvaliteediga. Kõnesolevate eeskirjade ühtse kohaldamise tagamiseks tuleks määruses (EÜ) nr 1520/2000 sätestada, et toetuse saamiseks nõukogu 16. juuni 1992. aasta direktiivis 92/46/EMÜ (mis sätestab tervishoiueeskirjad toorpiima, kuumtöödeldud piima ja piimapõhiste toodete tootmise ja turustamise jaoks) [4] artiklis 1 või nõukogu 20. juuni 1989. aasta direktiivi 89/437/EMÜ (munatoodete tootmise ja turustamise hügieeni- ja tervishoiuprobleemide kohta) [5] artiklis 1 osutatud toodete puhul, mis on esitatud määruse (EÜ) nr 1520/2000 B lisas, peavad nad olema ette valmistatud vastavalt kõnesolevate direktiivide nõuetele ja kandma nõutavat tervisemärki.
(4) Kuna mõnedel ettevõtjatel võib praktikas vaja minna aega korraldamaks, et nende toodete pakenditel oleks nõutav tervisemärk, ei tohiks seda nõuet kohaldada enne 15. aprilli 2004.
(5) Seetõttu tuleks määrust (EÜ) nr 1520/2000 vastavalt muuta.
(6) Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1520/2000 muudetakse järgmiselt:
1. Artikli 5 lõike 2 teine lõik asendatakse järgmisega:
"Toetusmäära eelneva kinnitamise süsteemi kohaldamisel kohaldatakse eelkinnituse taotluse esitamispäeval kehtivat määra kaupade suhtes, mis eksporditakse toetussertifikaadi kehtivusajal hilisemal kuupäeval artikli 9 lõike 2 sätete kohaselt. Neljapäeval esitatud eelneva kinnitamise taotlusi käsitletakse järgmisel tööpäeval esitatuna."
2. Artikli 7 lõige 2 asendatakse järgmisega:
"2. Asjaomane pool võib taotleda taotluse esitamispäeval kehtivate toetusemäärade eelnevat kinnitamist. Sel juhul käsitleb eelnev kinnitamine kõiki kohaldatavaid toetusemäärasid. Eelkinnituse taotluse võib esitada F lisas esitatud tingimustel kas toetussertifikaadi taotlemisega ühel ajal või toetussertifikaadi andmise päevast alates ja enne selle viimast kehtivuspäeva.
Eelkinnitust ei kohaldata enne taotlemispäeva toimunud ekspordi suhtes.
Erandina esimesest lõikest ja kuivõrd asjakohased taotlused on seotud toetusmäärade eelneva kinnitamise taotlustega, käsitletakse neljapäeval esitatud eelneva kinnitamise taotlusi järgmisel tööpäeval esitatutena."
3. Artiklile 16 lisatakse lõige 10:
"10. Et saada toetust toodetele, mille CN-koodid on 04031051 - 04031099, 04039071 - 04039099, 04052010, 04052030 ja 21050099, peavad tooted olema vastavuses direktiivis 92/46/EMÜ toodud nõuetega, eriti heakskiidetud ettevõttes ettevalmistamise nõudega ja selle C lisa IV peatüki punktis A määratletud tervisemärkide nõuetega.
Et saada toetus toodetele, mille CN-kood on 35021190 ja 35021990, peavad tooted olema vastavuses direktiivi 89/437/EMÜ lisa XI peatükis esitatud sätetega."
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Artikli 1 lõiget 3 kohaldatakse alates 15. aprillist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. märts 2004

Labels: 3
6